सबसे पहले तो आपको नमन. ज़्यादा क्या कहूं, आपके मुंह से अपनी तारीफ़ सुनकर गदगद हूँ. डॉक्टर मृदुल कीर्ति जैसी विदुषी और पारुल जी जैसी स्वर-स्वामिनी के साथ आपने मुझे भी याद किया यह मेरा सौभाग्य नहीं तो और क्या है? सचमुच, मेरी सिर्फ़ छः महीने पहले शुरू की गयी इस ब्लॉग यात्रा का सबसे बड़ा पुरस्कार आप और मृदुल जी जैसे गुणीजनों का आशीर्वाद ही है. ताऊ रामपुरिया (पी सी भाईसाहब) की टिप्पणी भी पढी. सचमुच ही वे बहुत ही गुणी व्यक्ति हैं. परिहास के पीछे छिपकर वे अपने को इतना सामान्य दिखाते हैं कि मुझ जैसा साधारण व्यक्ति भी आसानी से उन तक पहुँच सकें. जिन्हें भी आप सब लोगों का स्पर्श मिला हो वे भला ईश्वर की बनाई इस दुनिया से असंतुष्ट कैसे हो सकते हैं? आप सभी ऐसे ही अच्छे बने रहें और जगत में ज़्यादा से ज़्यादा लोगों तक आपका स्नेह पहुंचे. इसी शुभकामना के साथ,